**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul de Coordonare și Cooperare Instituțională**

**Serviciul Resurse Umane, Salarizare**

**Nr.\_\_\_\_\_\_\_\_/\_\_\_\_\_2023**

**RAPORT DE SPECIALITATE**

**la** **Proiectul de hotărâre privind modificarea Organigramei și a Statului de funcții**

**ale Spitalului de Pneumoftiziologie Satu Mare**

Față de conținutul Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare,

în urma adresei Spitalului de Pneumoftiziologie Satu Mare cu nr. 520/19.01.2023, înregistrată la Consiliul Județean Satu Mare cu nr. 1934/20.01.2023, prin care s-a înaintat Nota de fundamentare nr. 519/19.01.2023 cu privire la aprobarea modificării Organigramei și a Statului de funcții ale Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr.130/30.09.2022 privind modificarea Organigramei și a Statului de funcții ale Spitalului de Pneumoftiziologie Satu Mare,

ținând cont de :

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,

- prevederile art. 40, alin. (1), lit. a) din Legea nr. 53/2003 Codul Muncii, republicată, cu modificările și completările ulterioare, care stipulează “ *Angajatorul are, în principal, următoarele drepturi:*

*a) să stabilească organizarea şi funcţionarea unităţii;”,*

- prevederile art. 180 alin. (1), lit. a) din Legea nr. 95/2006 privind reforma în domeniul sănătății, republicată, cu modificările și completările ulterioare, care stipulează *“În domeniul politicii de personal şi al structurii organizatorice managerul are, în principal, următoarele atribuţii: a) stabileşte şi aprobă numărul de personal, pe categorii şi locuri de muncă, în funcţie de normativul de personal în vigoare;”,*

- Anexa nr. II - Familia ocupațională de funcții bugetare “Sănătate și Asistență socială” la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) și c) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;*

*c) aprobă organigrama și modificarea acesteia;”*

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare.

Spitalul de Pneumoftiziologie Satu Mare solicită aprobarea modificării Organigramei și a Statului de funcții cu 264 posturi, din care 12 posturi de conducere și 252 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propus în *Stat funcții modificat*** |
| poziția 5 | poziția 70 | medic primar  (S) | mutare și transformare post vacant | medic specialist  (S) |
| poziția 63 | poziția 132 | brancardier | mutare post vacant | brancardier |
| poziția 68 | poziția 5 | medic specialist(S) | mutare post | medic specialist(S) |
| poziția 85 | poziția 162 | asistent medical principal (PL) | mutare post | asistent medical principal (PL) |
| poziția 103 | poziția 138 | asistent medical debutant (PL) | mutare post vacant | asistent medical debutant (PL) |
| poziția 121 | poziția 53 | infirmieră (G) | mutare post vacant | infirmieră(G) |
| poziția 132 | poziția 65 | brancardier | mutare post | brancardier |
| poziția 138 | poziția 36 | asistent medical  (PL) | mutare post | asistent medical  (PL) |
| poziția 162 | poziția 104 | asistent medical principal (PL) | mutare și transformare post vacant | asistent medical debutant (PL) |
| poziția 171 | poziția 171 | asistent medical (PL) | transformare post prin promovare | asistent medical principal (PL) |
| poziția 174 | poziția 174 | asistent medical (PL) | transformare post prin promovare | asistent medical principal (PL) |
| poziția 179 | poziția 179 | chimist specialist (S) | transformare post prin promovare | chimist principal (S) |

Modificarea este necesară pentru următoarele considerente:

***1 La Secția Pneumologie I Satu Mare se solicită mutarea postului vacant de medic primar(S)***, identificat la poziția nr.5 din statul de funcții aprobat, ***la Secția Pneumologie II Bixad și transformare în post de medic specialist( S),*** identificat la poziția nr.70 din statul de funcții modificat, conform anexei nr.II, cap.1, pct.2, lit.a.1, nr.crt.3 din Legea-cadru nr.153/2017.

***2. La Secția Pneumologie I Satu Mare se solictă mutarea postului de brancardier***, identificat la poziția nr.63 din statul de funcții aprobat, ***la Secția Pneumologie II Bixad,*** identificat la poziția nr.132 din statul de funcții modificat, conform anexei nr.II, cap.1, pct.2, lit.c.1, nr.crt.3 din Legea-cadru nr.153/2017, ca urmare a reorganizării activității în cadrul secțiilor spitalului.

***3. La Secția Pneumologie II Bixad se solicită mutarea postului de medic specialist (S)***, identificat la poziția nr.68 din statul de funcții aprobat, ***la Secția Pneumologie I Satu Mare***, identificat la poziția nr.5 din statul de funcții modificat, conform anexei nr.II, cap.1, pct.2, lit.a.1, nr.crt.3 din Legea-cadru nr.153/2017, ca urmare a reorganizării activității în cadrul secțiilor spitalului pentru acoperirea lipsei de personal și asigurarea continuității activității medicale.

***4. La Secția Pneumologie II Bixad se solicită mutarea postului de asistent medical principal (PL),*** identificat la poziția nr.85 din statul de funcții aprobat, ***la Dispensarul TBC Negrești-Oaș,*** identificat la poziția nr.162 din statul de funcții modificat, conform anexei nr.II, cap.1, pct.2, lit.a.1, nr.crt.35 din Legea-cadru nr.153/2017, ca urmare a reorganizării activității în cadrul spitalului pentru acoperirea lipsei de personal și asigurarea continuității activității medicale

***5.*** ***La Secția Pneumologie II Bixad se solicită mutarea postului vacant de asistent medical debutant (PL),*** identificat la poziția nr.103 din statul de funcții aprobat, ***la Ambulatoriul integrat***, identificat la poziția nr.138 din statul de funcții modificat, conform anexei nr.II, cap.1, pct.2, lit.a.1, nr.crt.37 din Legea-cadru nr.153/2017, ca urmare a reorganizării activității în cadrul spitalului.

***6. La Secția Pneumologie II Bixad se solicită mutarea postului vacant de infirmieră (G),*** identificat la poziția nr.121 din statul de funcții aprobat, ***la Secția Pneumologie I Satu Mare,*** identificat la poziția nr.53 din statul de funcții modificat, conform anexei nr.II, cap.1, pct.2, lit.c.1, nr.crt.1 din Legea-cadru nr.153/2017, ca urmare a reorganizării activității în cadrul secțiilor spitalului.

***7.*** ***La Secția Pneumologie II Bixad se solicită mutarea postului vacant de brancardier***, identificat la poziția nr.132 din statul de funcții aprobat, ***la Secția Pneumologie I Satu Mare,*** identificat la poziția nr.65 din statul de funcții modificat, conform anexei nr.II, cap.1, pct.2, lit.c.1, nr.crt.3 din Legea-cadru nr.153/2017, ca urmare a reorganizării activității în cadrul secțiilor spitalului.

***8. La Ambulatoriul integrat se solicită mutarea postului de asistent medical (PL),*** identificat la poziția nr.138 din statul de funcții aprobat, ***la Secția Pneumologie I Satu Mare***, identificat la poziția nr.36 din statul de funcții modificat, conform anexei nr.II, cap.1, pct.2, lit.a.1, nr.crt.36 din Legea-cadru nr.153/2017, ca urmare a reorganizării activității în cadrul spitalului și asigurarea desfășurării activității medicale în condiții optime.

***9. La Dispensarul TBC Negrești-Oaș se solicită*** ***mutarea postului vacant de asistent medical principal (PL),*** identificat la poziția nr.162 din statul de funcții aprobat, ***la Secția Pneumologie II Bixad și transformare în post de asistent medical debutant (PL),*** identificat la poziția nr.104 din statul de funcții modificat, conform anexei nr.II, cap.1, pct.2, lit.a.1, nr.crt.37 din Legea-cadru nr.153/2017.

***10. La Farmacia Satu Mare se solicită transformarea prin promovare pentru 1 post de asistent medical (PL),*** identificat la poziția nr.171 din statul de funcții aprobat, ***în post de asistent medical principal (PL),*** identificat la poziția nr.171 din statul de funcții modificat, conform anexei nr.II, cap.1, pct.2, lit.a.1, nr.crt.35 din Legea-cadru nr.153/2017. Titulara postului a promovat examenului de grad principal, conform Certificatului de grad principal seria A nr.23894 eliberat cu nr.03/02.11.2022 de Ordinul Asistenților Medicali Generaliști, Moașelor și Asistenților Medicali din România.

***11.*** ***La Farmacie Punct de lucru la Bixad solicităm transformarea prin promovare pentru 1 post de asistent medical (PL),*** identificat la poziția nr.174 din statul de funcții aprobat, ***în post de asistent medical principal (PL),*** identificat la poziția nr.174 din statul de funcții modificat, conform anexei nr.II, cap.1, pct.2, lit.a.1, nr.crt.35 din Legea-cadru nr.153/2017. Titulara postului a promovat examenului de grad principal, conform Certificatului de grad principal seria A nr.23904 eliberat cu nr.13/02.11.2022 de Ordinul Asistenților Medicali Generaliști, Moașelor și Asistenților Medicali din România.

***12.*** ***La Laboratorul de Analize Medicale Satu Mare solicităm transformarea prin promovare pentru 1 post de chimist specialist (S),*** identificat la poziția nr.179 din statul de funcții aprobat, ***în post de chimist principal(S),*** identificat la poziția nr.179 din statul de funcții modificat, conform anexei nr.II, cap.1, pct.2, lit.b.1, nr.crt.1 din Legea-cadru nr.153/2017. Titulara postului a promovat examenului de grad principal, conform Certificatului de chimist principal seria P nr.000688 eliberat la data de 05.12.2022 cu nr.1224 de Ministerul Sănătății-Direcția Politici de Resurse Umane în Sănătate.

Ca urmare a mutării posturilor, are loc renumerotarea lor, respectiv prin modificările propuse, menționăm că Spitalul de Pneumoftiziologie Satu Mare se încadrează în normativele de personal, precum și în cheltuielile de personal prevăzute în bugetul de venituri și cheltuieli al spitalului aprobat pentru anul 2023.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare.

**Șef Serviciu S.C.C.I, Șef Serviciu S.R.U.S.,**

**Nagy Brigitta Monica Bîja Tania**

**Vizat juridic,**

**Pop Nicoleta**

**Consilier S.C.C.I., Consilier S.R.U.S.,**

**Luțaș Ivett Elek Adriana**

Red. Tehn. /L.I../5 ex.